钦定古今图书集成/理学汇编/学行典/第272卷 > 杨先
## 钦定古今图书集成/理学汇编/学行典/第272卷 > 杨先

按《和州志》：“杨先，字古野，耿介绝俗，弱冠即补弟子员，
非所好也。随伯父瑞任武城，武城多秦汉以来金石
遗文，因殚精字学，忘寝食，博通诸家笔法，裒然以法
书名四方。后又随任建宁，为朱子阙里，乃尽弃俗学，
超然尘垢之外，放迹于山崖水涘，僧庐道室间。兴至
辄自书所作，不甚珍惜。至达官富人，乞其片纸，掉臂”
而去。淮上总督，闽人也，与先有旧知，先不可屈，托州
守孟公委曲致之。先闻远遁，孟公屡造其庐，求一面
不可得，其孤僻如此。“家窭甚，所生二子，一教之力田，
一教之训蒙，令终身不得入公府城市騿粥不继，而
吟咏翰墨之趣不少衰。”后以寿终于家。